CELEX: 32015R1576
Language: hr
Date: 2015-07-06 00:00:00
Title: Delegirana uredba Komisije (EU) 2015/1576 оd 6. srpnja 2015. o izmjeni Uredbe (EZ) br. 606/2009 u pogledu određenih enoloških postupaka i Uredbe (EZ) br. 436/2009 u pogledu upisa navedenih postupaka u evidencije u vinskom sektoru

23.9.2015   
            
            
               HR
            
            
               Službeni list Europske unije
            
            
               L 246/1
            
         DELEGIRANA UREDBA KOMISIJE (EU) 2015/1576
   оd 6. srpnja 2015.
   o izmjeni Uredbe (EZ) br. 606/2009 u pogledu određenih enoloških postupaka i Uredbe (EZ) br. 436/2009 u pogledu upisa navedenih postupaka u evidencije u vinskom sektoru
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 75. stavak 2. i stavak 3. točku (g) te članak 147. stavak 3. točku (e),
   budući da:
   
               (1)
            
            
               U skladu s člankom 3. Uredbe Komisije (EZ) br. 606/2009 (2) dopušteni enološki postupci utvrđeni su u Prilogu I.A toj Uredbi. Međunarodna organizacija za vinogradarstvo i vinarstvo (OIV) donijela je rezolucije kojima se odobravaju tri nova enološka postupka. Kako bi se uzeo u obzir tehnički napredak, a proizvođačima Unije osigurale iste mogućnosti koje imaju proizvođači iz trećih zemalja, te bi nove enološke postupke trebalo odobriti u Uniji na temelju uvjeta korištenja koje je utvrdio OIV.
            
         
               (2)
            
            
               Određeni enološki postupci posebno su izloženi riziku od prijevare i moraju biti upisani u evidencijama u skladu s člankom 41. Uredbe Komisije (EZ) br. 436/2009 (3). Iz tog razloga, u evidencije bi trebalo upisati tri nova enološka postupka, odnosno obradu vina uporabom membranske tehnologije u kombinaciji s aktivnim ugljenom, uporabu kopolimera polivinilimidazola-polivinilpirolidona (PVI/PVP) i uporabu srebrova klorida, gdje su posljednja dva postupka pomoćna tehnološka sredstva.
            
         
               (3)
            
            
               Uredbe (EZ) br. 606/2009 i (EZ) br. 436/2009 trebalo bi stoga na odgovarajući način izmijeniti,
            
         DONIJELA JE OVU UREDBU:
   Članak 1.
   Izmjena Uredbe (EZ) br. 606/2009
   Prilog I.A Uredbi (EZ) br. 606/2009 mijenja se u skladu s Prilogom ovoj Uredbi.
   Članak 2.
   Izmjena Uredbe (EZ) br. 436/2009
   U prvom podstavku članka 41. stavka 1. Uredbe (EZ) br. 436/2009 dodaju se sljedeće točke:
   
               „(x)
            
            
               obrada uporabom membranske tehnologije u kombinaciji s aktivnim ugljenom;
            
         
               (y)
            
            
               uporaba kopolimera polivinilimidazola-polivinilpirolidona (PVI/PVP);
            
         
               (z)
            
            
               uporaba srebrova klorida.”
            
         Članak 3.
   Stupanje na snagu
   Ova Uredba stupa na snagu sedmog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. srpnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 671.
   
   
      (2)  Uredba Komisije (EZ) br. 606/2009 od 10. srpnja 2009. o utvrđivanju određenih detaljnih pravila za provedbu Uredbe Vijeća (EZ) br. 479/2008 u pogledu kategorija proizvoda od vinove loze, enoloških postupaka i primjenjivih ograničenja (SL L 193, 24.7.2009., str. 1.).
   
      (3)  Uredba Komisije (EZ) br. 436/2009 od 26. svibnja 2009. o utvrđivanju detaljnih pravila za primjenu Uredbe Vijeća (EZ) br. 479/2008 u pogledu vinogradarskog registra, obveznih izjava te prikupljanja informacija za praćenje tržišta vina, dokumenata koji prate pošiljke proizvoda od grožđa i vina i evidencija koje se vode u vinskom sektoru (SL L 128, 27.5.2009., str. 15.).
   
      PRILOG
      Prilog I.A Uredbi (EZ) br. 606/2009 mijenja se kako slijedi:
      
                  1.
               
               
                  U tablici se dodaju sljedeći redci 53., 54. i 55.:
                  
                              1.
                           
                           
                              2.
                           
                           
                              3.
                           
                        
                              Enološki postupak
                           
                           
                              Uvjeti primjene
                           
                           
                              Ograničenja uporabe
                           
                        
                              „53.
                           
                           
                              Obrada vina uporabom membranske tehnologije u kombinaciji s aktivnim ugljenom radi smanjenja viška 4-etilfenola i 4-etilgvajakola
                           
                           
                              Za vina i pod uvjetima iz Dodatka 19.
                           
                           
                               
                           
                        
                              54.
                           
                           
                              Uporaba kopolimera polivinilimidazola-polivinilpirolidona (PVI/PVP)
                           
                           
                              Za mošt i vina i pod uvjetima iz Dodatka 20.
                           
                           
                              Najviše 500 mg/l (ako se dodaje i moštu i vinu, ukupna količina ne smije prelaziti 500 mg/l)
                           
                        
                              55.
                           
                           
                              Uporaba srebrova klorida
                           
                           
                              Za vina i pod uvjetima iz Dodatka 21.
                           
                           
                              Najviše 1 g/hl, ostatak u vinu < 0,1 mg/l (srebro)”
                           
                        
            
                  2.
               
               
                  Dodaju se sljedeći dodaci 19., 20. i 21.:„
                     Dodatak 19.
                     
                        Zahtjevi za obradu vina uporabom membranske tehnologije zajedno s aktivnim ugljenom radi smanjenja viška 4-etilfenola i 4-etilgvajakola
                     
                     Cilj je obrade smanjenje sadržaja 4-etilfenola i 4-etilgvajakola mikrobnog podrijetla koji predstavlja organoleptički nedostatak i prikriva aromu vina.
                     Zahtjevi:
                     
                                 1.
                              
                              
                                 Postupak obrade mora se provoditi pod nadležnošću enologa ili kvalificiranog tehničara.
                              
                           
                                 2.
                              
                              
                                 Postupak obrade mora biti upisan u registre iz članka 147. stavka 2. Uredbe (EU) br. 1308/2013.
                              
                           
                                 3.
                              
                              
                                 Uporabljene membrane moraju ispunjavati zahtjeve iz Uredbe (EZ) br. 1935/2004 i (EZ) br. 10/2011 te nacionalne odredbe donesene za njihovu provedbu. Moraju ispunjavati zahtjeve Međunarodnog enološkog kodeksa koji je objavio OIV.
                              
                           
                  
                     Dodatak 20.
                     
                        Zahtjevi za kopolimere polivinilimidazola-polivinilpirolidona (PVI/PVP)
                     
                     PVI/PVP upotrebljava se radi sprečavanja nedostataka uzrokovanih previsokim sadržajem metala i smanjenja nepoželjne visoke koncentracije metala.
                     Zahtjevi:
                     
                                 1.
                              
                              
                                 Kopolimeri se moraju ukloniti filtracijom najkasnije dva dana nakon njihova dodavanja, uzimajući u obzir načelo predostrožnosti.
                              
                           
                                 2.
                              
                              
                                 U slučaju mutnog mošta, kopolimer se mora dodati najranije dva dana prije filtracije.
                              
                           
                                 3.
                              
                              
                                 Postupak obrade mora se provoditi pod nadležnošću enologa ili kvalificiranog tehničara.
                              
                           
                                 4.
                              
                              
                                 Postupak obrade mora biti upisan u registre iz članka 147. stavka 2. Uredbe (EU) br. 1308/2013.
                              
                           
                  
                     Dodatak 21.
                     
                        Zahtjevi za srebrov klorid
                     
                     Srebrov klorid koristi se za obradu vina radi uklanjanja neuobičajenih mirisa povezanih s fermentacijom i skladištenjem (uzrokovanih redukcijskim reakcijama za koje je karakteristična prisutnost vodikovog sulfida i tiola).
                     Zahtjevi:
                     
                                 1.
                              
                              
                                 Postupak obrade mora se provoditi pod nadležnošću enologa ili kvalificiranog tehničara.
                              
                           
                                 2.
                              
                              
                                 Postupak obrade mora biti upisan u registre iz članka 147. stavka 2. Uredbe (EU) br. 1308/2013.
                              
                           
                                 3.
                              
                              
                                 Srebrov klorid koji se dodaje vinu mora se nanijeti na inertnu podlogu kao što je dijatomejska zemlja (kieselguhr), bentonit, kaolin itd. Talog je potrebno odstraniti odgovarajućim fizikalnim postupkom i obraditi u specijaliziranom sektoru.
                              
                           ”